stanford-oval/wikipedia huggingface dataset:
Hardanger-kirjonta

Hardanger-kirjontatyö.
Hardanger-kirjonta eli Hardanger-ompelu on perinteinen revinnäiskirjontamuoto. Se on saanut nimensä Norjan Hardangervuonosta, jonka alueella sitä ommeltiin noin vuosina 1650–1850. Kirjonnan esikuvat lienevät saapuneet Eurooppaan Aasiasta ja Persiasta silkkitietä pitkin.
Hardanger-kirjontakuviot ovat geometrisia, esimerkiksi neliöitä, suorakulmioita, vinoneliöitä, siksak-kuvioita ja ristejä. Kuviot kirjotaan useimmiten helmilangalla tiiviille palttinasidoksiselle kankaalle. On olemassa myös hardanger-töihin erityisesti suunniteltuja, yleensä valkoisia tai kellertäviä hardanger-kankaita.
Kirjonnassa käytetään paula-, sidos- ja tikkipistoja, joilla ommellaan yhteen yleensä neljän langan ryhmiä. Kankaan lankoja voidaan katkaista, ja jäljelle jäävät langat parsitaan muodostaen reikiä ympäröiviä kuvioita. Myös useita erikoistekniikoita saatetaan hyödyntää pitsimäisen vaikutelman aikaansaamiseksi. Useimmiten hardangerkirjonnassa käytetään helmilankaa ja kangasta, jossa on palttinasidoksia.
Aiheesta muualla

Käspaikka - Pohjoista käsityökieltä (Arkistoitu – Internet Archive)
HMS Defence (1907)

| HMS Defence |
| --- | --- |
 HMS Defence

Aluksen vaiheet
Rakentaja:  Pembroken telakka
Kölinlasku:  25. helmikuuta 1905
Laskettu vesille:  24. huhtikuuta 1907
Palveluskäyttöön:  9. helmikuuta 1909
Poistui palveluskäytöstä:  upotettu 31. toukokuuta 1916
Tekniset tiedot
Uppouma:  14 800 t
Pituus:  158,2 m (kokonaispituus)
Leveys:  22,7 m
Syväys:  7,9 m
Koneteho:  27 000 ihp
Nopeus:  23 solmua
Miehistöä:  802
Aseistus
Aseistus:  4 x BL 9,2" (233,7 mm) Mk XI 10 x BL 7,5" (190,5 mm) Mk V -tykkiä 16 x QF 12 naulan 18 cwt -laivatykkiä 5 x 18" torpedoputkea
HMS Defence oli Britannian kuninkaallisen laivaston Minotaur-luokan panssariristeilijä ollen viimeinen laivastolle valmistettu panssariristeilijä.
Valmistus

Alus tilattiin Pembroken telakalta, missä köli laskettiin 22. helmikuuta 1905. Alus laskettiin vesille 24. huhtikuuta 1907 ja valmistui 9. helmikuuta 1909.
Palvelus

Ensimmäisessä maailmansodassa alus suojasi saattueita Välimerella ennen osallistumistaan Skagerrakin taisteluun, jossa se tuhoutui 31. toukokuuta 1916.
HMS Defender (D36)

| HMS Defender |
| --- | --- |
 HMS Defender

Aluksen vaiheet
Rakentaja:  BAE Systems Surface Ships
Kölinlasku:  31. heinäkuuta 2006
Laskettu vesille:  21. lokakuuta 2009
Palveluskäyttöön:  21. maaliskuuta 2013
Tekniset tiedot
Uppouma:  8 000 t
Pituus:  152,4 m
Leveys:  21,2 m
Syväys:  7,4 m
Koneteho:  28 800 shp
Nopeus:  29 solmua (54 km/h)
Miehistöä:  190
Aseistus
Aseistus:  Sea Viper 1 x 4,5" Mk.8
HMS Defender (viirinumero D36) on Britannian kuninkaallisen laivaston tyypin 45 ilmatorjuntahävittäjä.
Valmistus

Alus tilattiin joulukuussa 2000 BVT Surface Fleetiltä, missä köli laskettiin BAe Systems Naval Shipsin telakalla (vuodesta 2009 BAE Systems Surface Ships) Govanissa 31. heinäkuuta 2006. Se laskettiin vesille 21. lokakuuta 2009 kumminaan Lady Julie Massey ja otettiin palvelukseen 21. maaliskuuta 2013.
Palvelus

Alus matkasi 19. joulukuuta 2013 700 merimailia Portsmouthista Skotlannin koillispuolelle kohdatakseen Venäjän laivaston kuuden aluksen osaston, jossa oli muun muassa lentotukialus Admiral Kuznetsov. Defender saattoi osaston matkalla Skotlannin itärannikkoa kohti etelää. Osasto joutui kuitenkin palaamaan pohjoiseen huonon sään vuoksi ja ankkuroitui Moray Firthiin.
Alus osallistui operaatio Shaderiin suojaten Yhdysvaltain laivaston CTF-50:tä.
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HMS Defender (D36)
Käännös suomeksi
Heikki Elomaa (arkkitehti)

Heikki Elomaa (17. maaliskuuta 1926 Hirvensalmi – 17. tammikuuta 2007 Espoo) oli suomalainen arkkitehti. Hän valmistui arkkitehdiksi Teknillisestä korkeakoulusta vuonna 1957. Vuonna 1946 Mikkelin lyseosta ylioppilaaksi päässyt Elomaa oli ennen arkkitehtiopintoja opiskellut kuvaamataidon opettajaksi; hän valmistui Ateneumista vuonna 1950.
Uransa aluksi Elomaa toimi toimistoarkkitehtina ja perusti toisen arkkitehdin kanssa toimiston Helsinkiin vuonna 1958 ja oman toimiston vuonna 1966. Elomaan suunnitelutyöt käsittivät myös parinkymmenen vanhan puukirkon tai restauroinnin, kuten esimerkiksi vuonna 1970 valmistunut Pieksämäen vanhan kirkon restaurointi ja 1980–1982 toteutettu Leppävirran kirkon korjaus.
Helambunšerpa

| Helambunšerpa> Tiedot |
| --- | --- |
Alue:  Nepal
Puhujia:  10 200
Kirjaimisto:  devanagari
Kielitieteellinen luokitus
Kielikunta:  sinotiibetiläiset kielet
Kieliryhmä:  tiibetiläis-burmalaiset kielet bodilaiset kielet gTsang-kielet
ISO 639-3:  scp
 Ohje 
Helambunšerpa on tiibetiläis-burmalainen kieli, jota puhutaan Bagmatin vyöhykkeellä Nepalin keskiosassa. Kieltä puhuu vuoden 2011 väestönlaskennan mukaan äidinkielenään 10 200 ihmistä. Helambunšerpan läheisiä sukukieliä ovat muun muassa kagate, kyirong ja šerpa.
Hassan Ali Khayre

| Hassan Ali Khayre> Xasan Cali Khayre |
| --- | --- |

Somalian pääministeri
 1. maaliskuuta 2017 – 26. heinäkuuta 2020  
Edeltäjä:  Omar Sharmarke
Seuraaja:  Mahdi Mohamed Guleid
Henkilötiedot
Hassan Ali Khayre on somalialainen poliitikko, joka on toimi maansa pääministerinä vuosina 2017–2020. Valintansa aikaan hän oli 49-vuotias.
Khayre lähti vuonna 1991 maanpakoon Norjaan, ja opiskeli Oslossa ja Edinburghissa.
Khayre oli ehdokkaana Somalian presidentinvaaleissa 15. toukokuuta 2022.
Hangin’ Tough

| Hangin’ Tough New Kids on the Block |
| --- | --- | --- |

Studioalbumin tiedot
 Äänitetty : Kolmessa eri studiossa aikavälillä 1987—1988 (kts. kappale äänityspaikat)
 Julkaistu: 6. syyskuuta 1988
 Formaatti: LP, CD, C-kasetti
 Tuottaja(t): Maurice Starr Danny Wood Donnie Wahlberg Jordan Knight
 Tyylilaji: pop   synthpop   hip hop
 Kesto: 42.35
 Levy-yhtiö: CBS Records   Columbia Records
Muut kannet
   Albumin takakansi.
New Kids on the Blockin muut julkaisut
| New Kids on the Block 1986 | Hangin’ Tough 1988 | Merry, Merry Christmas 1989 |
Hangin’ Tough on New Kids on the Blockin toinen studioalbumi vuodelta 1988.
Albumi on yhtyeen läpimurtolevy. Singleinä albumilta on julkaistu kappaleet You Got It (The Right Stuff), Cover Girl, Please Don't Go Girl, What'cha Gonna Do (About It), I'll Be Loving You (Forever), sekä Hangin’ Tough. Albumin nimikappaleen vuonna 1989 julkaistu singleversio sisälsi version kappaleesta, jolla oli mm. säröllä maustettuja sähkökitaroita. Kyseisen uudelleenmiksauksen kappaleeseen teki yhtyeen tuottaja, Maurice Starr.
Kappaleet

Kaikki kappaleet kirjoittanut Maurice Starr, ellei toisin mainittu.
”You Got It (The Right Stuff)” 4:12
”Please Don't Go Girl” 4:31
”I’ll Be Loving You (Forever)” 4:27
”Cover Girl” 4:07
”I Need You” 3:39
”Hangin’ Tough” 4:17
”I Remember When” 4:13  (Säv ja san. M. Starr, Eban Kelly, Jimmy Randolph ja C. Williams)
”What’cha Gonna Do (About It)” 3:59
”My Favourite Girl” 5:33  (Säv ja san. M.Starr, Donnie Wahlberg ja Jordan Knight)
”Hold On” 3:37
Kokoonpano

Joey McIntyre
Jordan Knight
Donnie Wahlberg
Danny Wood
Jonathan Knight
Äänityspaikat

Mission Control, Westford, Massachusetts
The House of Hits, Boston, Massachusetts
Normandy Recording Studio, Providence, Rhode Island
Hassan Bahara

Hassan Bahara Nacht van de Journalistiek -tapahtumassa vuonna 2015.
Hassan Bahara (s. 1978 Teroua n'Aït Izou, Marokko) on marokkolais-hollantilainen kirjailija. Hän varttui Amsterdamissa. Hän voitti "El Hizjran" kirjallisuuspalkinnon vuosina 2000 ja 2001. Een verhaal uit de stad Damsko on hänen debyyttinovellinsa. Bahara on satiirisen kirjallisuusviikkolehden Propria Cures toimittaja. Bahara on ateisti ja kritisoi islamia.
Hardanger Folkeblad

| Hardanger Folkeblad |
| --- | --- |

Lehtityyppi:  paikallislehti
Kustantaja:  Amedia
Levikki:  5 303 (2022)
Perustettu:  1949
Päätoimittaja:  Eivind Dahle Sjåstad
Kotikunta:  Odda
Kotimaa:  Norja
Ilmestymistiheys:  ti ja pe
Kieli:  norja
Aiheesta muualla
Kotisivu
Hardanger Folkeblad on norjalainen vuonna 1949 perustettu paikallislehti, jonka kotikunta on Odda. Se ilmestyy kahdesti viikossa ja kuuluu Amedia-konserniin. Lehdessä on artikkeleita sekä kirjanorjaksi että uusnorjaksi.
Aiheesta muualla

Lehden verkkosivut (norjaksi)
HMS Formidable (1825)

| HMS Formidable |
| --- | --- |


Aluksen vaiheet
Rakentaja:  Chathamin telakka
Kölinlasku:  lokakuu 1819
Laskettu vesille:  19. toukokuuta 1825
Palveluskäyttöön:  23. elokuuta 1841
Poistui palveluskäytöstä:  myyty 1906
Tekniset tiedot
Uppouma:  2 289 28/94 bm
Pituus:  59,78 m (tykkikansi) 49,38 m (köli)
Leveys:  15,71 m
Syväys:  6,86 m
Miehistöä:  700
Aseistus
Aseistus:  84 tykkiä
HMS Formidable oli Britannian kuninkaallisen laivaston vuonna 1825 vesillelaskettu Canopus-luokan 84-tykkinen toisen luokan linjalaiva.
Valmistus

Alus tilattiin 8. toukokuuta 1815 Chathamin telakalta, jossa vastaavana rakennusmestarina oli George Parkin. Köli laskettiin lokakuussa 1819. Alus laskettiin vesille 19. toukokuuta 1825 ja valmistui 5. elokuuta 1825, jolloin se sijoitettiin reserviin. Valmistuskustannukset olivat 64 342 puntaa.
Palvelus

Alus otettiin palvelukseen 23. elokuuta 1841 päällikkönään Edward Thomas Troubridge. Varustaminen Välimerellä palvelemista varten saatiin päätökseen 23. marraskuuta, minkä jälkeen alus lähti 14. joulukuuta Välimerelle päällikkönään Charles Sullivan.
Alus siirrettiin 1869 koululaivaksi National Nautical Schooliin Portisheadiin. Se myytiin 1906.
Hassan Abdel Fattah

| Henkilötiedot |
| --- | --- | --- | --- |
Koko nimi: Hassan Abdel Fattah Hassan Mahmoud
Syntymäaika: 17. elokuuta 1982
Syntymäpaikka: Amman, Jordania
Pelipaikka: Keskikenttäpelaaja
Pituus: 177 cm
Paino: 72 kg
Seura
Seura: Al Kuwait SC
Seurat
| Vuodet | Seura | O | (M) |
| 2003-2005 | Al-Faisaly Club |  |  |
| 2005-2009 | Al-Weehdat Club |  |  |
| 2009 | → Hatta Club (lainalla) |  |  |
| 2009-2010 | → Al-Karamah SC (lainalla) | 13 | (2) |
| 2010 | Al-Weehdat Club |  |  |
| 2010- | → Al Kuwait SC (lainalla) |  |  |
Maajoukkue
| 2004- |  Jordania | 42 | (7) |
 Seurajoukkueuran tilastot kattavat vain kansalliset sarjat, päivitetty 14.4.2011.  Maajoukkueuran tilastot päivitetty 14.4.2011.
Hassan Abdel Fattah Hassan Mahmoud (arab. حسن عبد الفتاح‎; s. 17. elokuuta 1982 Amman) on jordanialainen jalkapalloilija, pelipaikaltaan keskikenttäpelaaja. Hän edustaa seuratasolla kuwaitilaista Al Kuwait SC:tä, jossa hän on ollut lainalla vuodesta 2010 lähtien.
Hassan on pelannut Jordanian maajoukkueessa 42 ottelua ja tehnyt niissä seitsemän maalia. Hän on osallistunut muun muassa vuosien 2006 ja 2010 MM-kisojen karsintoihin sekä Aasian-mestaruuskilpailuihin 2011, joissa hän teki yhden maalin.
Hassan Bechara

| Mitalit> Maa:   Libanon.Miesten kreikkalais-roomalainen paini. Olympialaiset  | Mitalit> Maa:   Libanon.Miesten kreikkalais-roomalainen paini. Olympialaiset  | Mitalit> Maa:   Libanon.Miesten kreikkalais-roomalainen paini. Olympialaiset  | Maa:   Libanon> Miesten kreikkalais-roomalainen paini. |
| --- | --- | --- | --- |
|  Pronssia | Moskova 1980 | + 110 kg |  |
| Välimeren kilpailut  | Välimeren kilpailut  | Välimeren kilpailut  |  |
|  Pronssia | Alger 1977 | + 100 kg |  |
Miesten vapaapaini
| Välimeren kilpailut  | Välimeren kilpailut  | Välimeren kilpailut  |  |
|  Hopeaa | Split 1979 | + 100 kg |  |
Hassan Ali Bechara (arab. حسن علي بشارة ‎, 17. maaliskuuta 1945 Beirut – 24. heinäkuuta 2017) oli libanonilainen painin olympiamitalisti.
Bechara saavutti Moskovan olympialaisissa 1980 pronssia kreikkalais-roomalaisen painin yli 100 kilogramman painoluokassa. Hän voitti yhden ottelun ja hävisi kolme. Hän osallistui olympialaisiin kreikkalais-roomalaisessa painissa myös Méxicossa 1968 ja Münchenissä 1972 ilman otteluvoittoja.
Bechara saavutti Välimeren kilpailuissa hopeaa vapaapainin yli 100 kg:n sarjassa 1979 ja pronssia kreikkalais-roomalaisen painin samassa painoluokassa 1977. Arabian-mestaruuskilpailuissa 1983 hän sai yli 100-kiloisissa hopeaa vapaapainissa ja pronssia kreikkalais-roomalaisessa painissa.
Hertell

Hertel ja Hertell on seuraavien henkilöiden sukunimi:
Harri Hertell (s. 1985), suomalainen runoilija, spoken word -artisti, kulttuurituottaja ja dj
Heinrich Hertel (1901–1982), saksalainen lentokoneinsinööri
Johann Wilhelm Hertel (1727–1789), saksalainen säveltäjä, viulisti ja cembalisti
Katy Hertell (s. 1941), suomalainen keramiikkataiteilija
Mikael Hertell (s. 1995), suomalainen tubettaja ja laulaja nimellä Deata.
| --- | --- |
: Tällä täsmennyssivulla luetellaan henkilöitä, joilla on sama sukunimi.
He (kirja)

| He |
| --- | --- |

Kirjailija:  Asko Sahlberg
Kansitaiteilija:  Lauren Burke, Martti Ruokonen
Kieli:  suomi
Genre:  romaani
Kustantaja:  WSOY
Julkaistu:  2010
Sivumäärä:  120
ISBN:  978-951-0-36170-2
Löydä lisää kirjojaKirjallisuuden teemasivulta
He on Asko Sahlbergin kirjoittama romaani vuodelta 2010. Teos on Sahlbergin yhdeksäs romaani, ja sen on kustantanut WSOY.
He on ulkoisesti pieni, mutta romaanina suuri, todellinen kirjallinen herkkupala. Se lähtee liikkeelle vuosien 1808–1809 Suomen sodan päättymisestä. Päähenkilöinä ovat veljekset Henrik ja Erik. Henrik on menettänyt mielitiettynsä Annan Erikille, joka on ottanut kotitilan isännyyden. Häneltä on viety myös Hevonen, isolla H:lla. Hevonen viittaa antiikin Kentauriin, jumalolentoon joka on puoliksi ihminen, puoliksi hevonen. Ylisuuriin mittoihin paisunut draama laskeutuu lopuksi inhimilliseksi murhenäytelmäksi.
Teos on muodoltaan historiallinen romaani, mutta sen sisältö on yleisinhimillinen eikä ajankohdalla ole varsinaisesti merkitystä: ihminen on aina sama ihmispolo ajasta ja paikasta riippumatta. Teosta on luonnehdittu shakespearelaiseksi draamaksi, siinäkin menee valtakunta Hevosesta, kuten Rikhard III:ssa. Rakenteellisesti se koostuu henkilöiden muistelmapalasista, joissa kukin vuorollaan kuvaa näkemäänsä ja kokemaansa.
Sahlberg sanoo etäännyttäneensä kertomuksen menneisyyteen, jotta lukija irtautuisi nykyhetkeen liittyvistä mielleyhtymistä. Aluksi vastapooleina näyttäytyvät veljekset paljastuvat Sahlbergin käsittelyssä paljon moniulotteisemmiksi, samoin kuin opportunistinen muonamies, joka aina putoaa jaloilleen. Teoksen ydin on petos ja kosto. Sahlberg sanoo, että petoksen kautta on hyvin hedelmällistä kuvata ihmistä, sillä se määrittää ihmistä, sitä kautta paljastuu hänen moraalinsa ja miten pitkälle hän on valmis menemään. Se on kuin eettinen röntgen, ja samalla siinä läpivalaistaan myös uhria ja sivustakatsojia. Koston henkilöitymä on lähes huutolaispoikana kasvanut, näennäisnarri, Mauri-serkku, jonka kauna on katkeroittanut. Henkilöidensä kautta Sahlberg pohtii myös sitä, minkä verran ihmisen kohtalo on määrätty jo syntymässä ja mikä on elämän vaikutusta.
Vieraan kielen keskellä elävällä Sahlbergilla kielen merkitys on kasvanut. Hän sanoo, että Suomessa kielen merkitys ja mahdollisuudet on käsitetty väärin; kun se on ymmärretty pelkäksi välineeksi, on menty täysin metsään. Hänen kieltään on kehuttu, sanottu että se on kuin Topeliuksen kieltä, josta on karsittu rönsyt pois.
Sahlbergin sanotaan tuoneen suomalaiseen kirjallisuuteen särmää, intohimoa ja ääniä marginaalista. Kuten tässäkin teoksessa, suuruus voi ilmentyä tappion myöntämisenä, vapautus häviönä ja mierontienä.
Aiheesta muualla

He WSOY:n sivustolla[vanhentunut linkki]
Asko Sahlberg kertoo teoksesta He Aamun kirja -ohjelmassa (Elävä arkisto)
HMS Folkestone (L22)

| HMS Folkestone |
| --- | --- |
 HMS Folkestone

Aluksen vaiheet
Rakentaja:  Swan Hunter and Wigham Richardson, Wallsend
Kölinlasku:  21. toukokuuta 1929
Laskettu vesille:  12. helmikuuta 1930
Palveluskäyttöön:  25. kesäkuuta 1931
Loppuvaihe:  myyty romutettavaksi 1947
Tekniset tiedot
Uppouma:  1 045 t
Pituus:  76 m
Leveys:  10 m
Koneteho:  2 000 shp
Nopeus:  16 solmua
Miehistöä:  100
Aseistus
Aseistus:  2 × BL 4" (102 mm) Mk IX -tykkiä 4 × 4,5" ilmatorjuntatykkiä
HMS Folkestone (viirinumerot L22 ja U22) oli Britannian kuninkaallisen laivaston Hastings-luokan sluuppi toisessa maailmansodassa.
Valmistus

Alus tilattiin 26. helmikuuta 1929 vuoden 1928 laivasto-ohjelmassa Swan Hunterilta, missä köli laskettiin vielä samana vuonna 21. toukokuuta. Alus laskettiin vesille 12. helmikuuta 1930 ja valmistui 25. kesäkuuta 1931.
Palvelus

Palvelukseen otettaessa alus liitettiin Persianlahdelle sijoitettuun osastoon, jonne se saapui elokuussa 1930. Alus oli tammikuussa 1931 huollossa Bombayssa. Se siirrettiin elokuussa Colomboon huollettavaksi, jolloin aluksen miehistöä siirrettiin HMS Fowleylle. Telakalta 4. marraskuuta vapauduttuaan alus siirrettiin Kiinan asemalle Hongkongiin, missä se palautettiin palvelukseen kahdesti ensin 2. huhtikuuta 1934 Hongkongissa ja sitten 8. lokakuuta 1936 Singaporessa. Alus siirrettiin toukokuussa 1939 Hongkongissa telakalle, missä se muutettiin aseistamattomaksi tutkimusalukseksi Uuteen-Seelantiin. Toisen maailmansodan alkaminen kuitenkin keskeytti muutostyöt. Osa aluksen miehistöstä siirtyi reservistä otetuille miinanraivaajille ja alus varustettiin sukellusveneidentorjuntaan joulukuussa 1939. Aluksen varustuksena oli ainoastaan yksi neljän tuuman tykki.
Alus määrättiin palaamaan Britteinsaarille ja se saapui 14. helmikuuta 1940 Portsmouthiin, missä miehistö sai ansaitsemansa loman ja alus siirrettiin telakalle. Alus liitettiin Läntisen reitin alaisuuteen Liverpooliin suojaamaan Pohjois-Atlantin saattueita. Alus kolaroi 4. kesäkuuta 1940 upottaen River Humberin. Aluksen saamat vauriot korjattiin Cardiffissa ja se oli Liverpoolissa huollossa joulukuussa ja huhti-toukokuussa 1941. Alus kolaroi marraskuussa 1941. Vaurioiden korjaamisen jälkeen alus siirrettiin vasta muodostettuun 42. saattajaosastoon suojaamaan Freetowniin matkanneita saattueita.
Alus oli huollettavana huhti-kesäkuussa 1942 Cardiffissa, loka-marraskuussa Liverpoolissa ja huhti-toukokuussa 1943 Grimsbyssä ennen kuin se siirrettiin Länsi-Afrikan alaisuuteen Freetowniin. Alus palasi syyskuussa 1943 Liverpooliin, missä se oli kuusi viikkoa telakalla. Aluksen kattilahuoneessa tapahtui räjähdys 13. marraskuuta, mutta se estänyt aluksen palaamista Freetowniin. Maaliskuussa 1944 alus siirrettiin 56. saattajaryhmään, mutta se palasi Britteinsaarille vasta syyskuussa. Alus ankkuroitiin Milford Haveniin, jossa todettiin ettei sen korjaaminen ollut kannattavaa. Alus oli reservissä, kunnes se siirrettiin maalilaivaksi. Alus myytiin 22. toukokuuta 1947 BISCOlle ja se romutettiin Gelleswick Bayssä.
Hesione

Herakles surmaa Troijan kuninkaan Laomedonin. Taustalla Hesione.
Hesione oli kreikkalaisessa mytologiassa Troijan prinsessa, kuningas Laomedonin tytär ja Priamoksen sisar. Hänestä tuli Salamiin kuninkaan Telamonin toinen vaimo. Hänellä ei kuitenkaan ollut asemaa laillisena puolisona avioliitossa; hänen poikaansa tästä suhteesta nimitetään aviottomaksi lapseksi.
Ennen Troijan sotaa Poseidon ja Apollon, jotka olivat uhmanneet Zeusta, lähetettiin rangaistukseksi palvelemaan kuningas Laomedonia. Vuoden kuluttua töiden valmistuttua Laomedon ei kuitenkaan maksanut näiden ansaitsemaa palkkaa, jolloin Poseidon lähetti  rangaistukseksi petoksesta merihirviön piinaamaan Troijaa.
Laomedon päätti oraakkelin neuvosta uhrata tyttärensä Hesionen Poseidonille toivoen siten lepyttävänsä tämän. Herakles saapui kuitenkin paikalle ja tarjoutui pelastamaan Hesionen, jos Laomedon antaisi palkkioksi jumalaista syntyperää olevat tammat. Saatuaan lupauksen tästä Herakles surmasi pedon ja siten pelasti Hesionen. Laomedon rikkoi kuitenkin tämänkin lupauksensa, ja Herakles joutui palaamaan takaisin tyhjin käsin uhaten kuitenkin Troijaa sodalla. Diodoros Sisilialaisen mukaan Herakles olisi kuitenkin saanut tammat muiden runsaiden lahjojen kera, mutta jättänyt nämä Laomedonin huostaan odottamaan, että hän saisi haettua ne myöhemmin. Samaten Hesione olisi valinnut lähtevänsä mieluummin Herakleen mukaan pelätessään, että paikalle ilmestyisi uudelleen merihirviö, ja kaupunkilaiset jälleen vaatisivat hänen uhraamistaan.
Herakles palasikin myöhemmin – yhdessä Oikleen ja Telamonin kanssa – ja alkoi piirittää Troijaa, tappoi Laomedonin ja tämän pojat Priamosta lukuun ottamatta. Hesionen Herakles antoi palkintona Telamonille. Telamon vei Hesionen mukanaan, ja tämä synnytti hänelle pojan, Teukroksen, joka myöhemmin liikkui yhdessä velipuolensa Aiasin kanssa.
Priamoksen kohtalosta tässä yhteydessä on olemassa kaksi erilaista versiota. Ensimmäisen mukaan Herakles lupasi annettuaan Hesionen Telamonille tämän saada valita kenet tahansa muista vangeista mukaansa. Kun Hesione valitsi Podarkeen (Priamos), Herkules sanoi tämän täytyvän ensin tulla orjaksi, josta voidaan maksaa lunnaat. Niin Hesione osti veljensä kultaisella huivillaan. Tästä alkaen Podarkesta alettiin kutsua Priamokseksi (m.kreik. priamai, ”ostaa”).  Toisen lähteen mukaan Priamos ei olisikaan ollut Troijassa koko hyökkäyksen aikana, vaan sotaretkellä Fryygiassa, jonne hänen isänsä oli hänet lähettänyt johtamaan armeijaa. Palattuaan ja todettuaan asioiden tolan hän lähetti Antenorin Kreikkaan vaatimaan Hesionen vapauttamista, mutta tämä vaatimus torjuttiin useaan kertaan ja Antenor ajettiin pois. Tapahtuma toimi motiivina Priamokselle hyväksyä myöhemmin Helenan sieppaus.
Muita Hesione-nimisiä naisia kreikkalaisessa mytologiassa

Hesione, okeanidi, josta tuli Prometheuksen puoliso.
Hesione, Kerkopsin mukaan Nauplioksen, Poseidonin pojan, puoliso. He saivat lapset Palamedes, Oiaks ja Nausimedon. Aikajanan mahdottomuuden vuoksi hänet kuitenkin yhdistetään toisen Nauplioksen, edellisen jälkeläisen, puolisoksi.
Helsingin Panttilainakonttori

Osakeyhtiö Helsingin Panttilainakonttori oli suomalainen pörssinoteerattu panttilainaamo. Se perustettiin vuonna 1898, ja sen kilpailija Helsingin Pantti osti sen liiketoiminnot vuonna 1995. Helsingin Panttilainakonttorin osakkeet noteerattiin Helsingin pörssissä vuosina 1912–1935, 1937–1938 ja 1940–1964. Noteeraus päättyi, kun Postipankki osti yhtiön osake-enemmistön.
HMS Foresight (1904)

| HMS Foresight |
| --- | --- |
 HMS Foresight

Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  24. lokakuuta 1903
Laskettu vesille:  8. lokakuuta 1904
Palveluskäyttöön:  8. elokuuta 1905
Loppuvaihe:  myyty romutettavaksi 3. maaliskuuta 1920
Tekniset tiedot
Uppouma:  2 860 t
Pituus:  116 m (kokonaispituus)
Leveys:  11,96 m
Syväys:  4,34 m
Koneteho:  16 500 ihp
Nopeus:  25 solmua (46 km/h)
Miehistöä:  298
Aseistus
Aseistus:  10 x QF 12 naulan 18 cwt laivatykkiä 8 x QF 3 naulan Vickers -tykkiä 2 x 18" (460 mm) torpedoputkea
HMS Foresight oli Britannian kuninkaallisen laivaston Forward-luokan tiedusteluristeilijä. Alus palveli vuodesta 1905 alkaen ensimmäisen maailmansodan päätyttyä tapahtuneeseen romuttamiseensa saakka 1920.
Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 24. lokakuuta 1903. Alus laskettiin vesille 8. lokakuuta 1904 ja valmistui 8. syyskuuta 1905.
Palvelus

Alus myytiin romutettavaksi 1920.
HMS Formidable (1777)

| HMS Formidable |
| --- | --- |


Aluksen vaiheet
Rakentaja:  Chathamin telakka
Kölinlasku:  joulukuu 1769
Laskettu vesille:  20. elokuuta 1777
Palveluskäyttöön:  helmikuu 1778
Loppuvaihe:  romutettu 1813
Tekniset tiedot
Uppouma:  1 944 64/94 bm
Pituus:  54,12 m (tykkikansi) 43,84 m (köli)
Leveys:  15,37 m
Syväys:  6,4 m
Miehistöä:  750
Aseistus
Aseistus:  90 tykkiä
HMS Formidable oli Britannian kuninkaallisen laivaston vuonna 1777 vesillelaskettu Barfleur-luokan 90-tykkinen toisen luokan linjalaiva.
Valmistus

Sir Thomas Sladen suunnittelema alus tilattiin 17. elokuuta 1768 Chathamin telakalta, jossa rakennustöistä vastasi maaliskuun 1773 saakka Joseph Harris ja sen jälkeen William Gray. Se nimettiin 13. lokakuuta 1768.  Köli laskettiin joulukuussa 1769. Alus laskettiin vesille 20. elokuuta 1777 ja valmistui 17. huhtikuuta 1778. Valmistuskustannukset olivat 50 090 puntaa 12 shillinkiä ja penny, minkä lisäksi varustamiskustannukset olivat 3 633 puntaa 12 shillinkiä ja 10 pennyä.
Alus muutettiin 98-tykkiseksi alukseksi lisäämällä puolikannelle kahdeksan 12 naulan tykkiä.